仇維禎

仇維禎  ， 字羽王 ， 號庸足 ， 山東益都縣人 。 明朝政治人物 。 三十五歲中萬曆四十年壬子科舉人 ， 萬曆四十七年 （ 1619年 ） 己未科進士 ， 未任官 ， 因父喪歸家 。 服闋後授中書舍人 ， 升任禮科給事中 。 崇禎帝即位 ， 歷戶科 、 刑科給事中 ， 升兵科都給事中 。 崇禎三年 ， 參與主持福建鄉試 ， 四年辛未 （ 1631年 ） 又因任順天府武舉同考官 ， 有權相以關節相托 ， 以不從拂其意 ， 貶浙江鹽運司知事 ， 後遷滁州知州 。 崇禎六年 ， 入爲行人司司副 ， 七年任太僕寺丞 、 尚寶司丞 ， 升尚寶司少卿 、 順天府丞 ， 以兵部侍郎出鎮通州 ， 歷任三年 ， 兵民安堵 ， 威惠並著 。 再升南京戶部尚書 。 崇禎十三年 ， 轉南京兵部尚書 ， 以母喪去職 。 明亡後 ， 募鄉兵千餘人 ， 以維持地方 。 順治帝將他召到北京 ， 賜貂裘 ， 以原官致仕 。 順治九年去世 ， 年七十六 。 六子 ： 仇慰祖 、 仇兆昌 、 仇彭齡 、 仇彭壽 、 仇彭年 、 仇彭祀 。